laion/Wikipedia-Exotic huggingface dataset:
Välkmakse

Välkmakse (inglise keeles instant payment) on Euroopa makse, mis jõuab saajani viivituseta ning mille saaja pank on liitunud üleeuroopalise SEPA välkmaksete süsteemiga. Välkmakse võtab aega kuni 5 sekundit, seda saab teha pankade vahel ööpäev läbi ja aasta ringi. Välkmakset on võimalik teha kuni summas 100 000 eurot. Välkmaksed toimivad reaalajas läbi üleeuroopalise SEPA välkmaksesüsteemi RT1 (ingl real time). RT1 on erasektori rahastatav süsteem, mis sai alguse 2017. aasta novembris. Süsteemi omab ja haldab üleeuroopaline pankade omanduses olev ettevõte EBA Clearing, kes pakub jaemaksetaristuid. Kiired välkmaksed on võimalikud, kuna tehingud tehakse SEPA reeglitele vastavalt ükshaaval. Kõik RT1 süsteemis tehtud SEPA välkmaksed on TARGET2 süsteemis tagatud keskpanga rahaga. Pangad peavad veenduma, et välkmaksete sujuvaks toimimiseks oleks TARGET2 süsteemis asuval RT1 tehnilisel kontol olemas piisav rahaline tagatis iga algatatava välkmakse katteks. Tehtud makseid ei ole võimalik tühistada ega tagasi võtta. Kõik makseteenusepakkujad, kes vastavad SEPA välkmaksete reeglitele, saavad kasutada RT1 süsteemi. Eesti Pank alustas välkmakselahenduste arendamisega 2018. aastal, mil otsustati Eesti maksekeskkonna foorumi all kokku kutsuda turuosaliste ekspertgrupp. 2019. aasta juunis töötati välja välkmakselahenduste tegevuskava. Sama aasta lõpus tehti Eestis esimest korda välkmakseid RT1 süsteemi vahendusel rohkem kui tavamakseid. Sellega oli Eesti üks esimesi Euroopa riike, kus välkmaksed kasutusele võeti ning kelle initsiatiivil uuenduslikke makselahendusi välja arendati. Süsteemi arendamisesse panustasid SEB, Swedbank ning LHV Pank. Lisaks on Eestis veel välkmaksesüsteemiga liitunud Citadele ning Coop Pank. Eestis tehakse välkmakseid umbes 70% ulatuses, samal ajal kui ülejäänud Euroopas on välkmaksete maht 10%. Eesti Pank Pangaülekanne Eesti Pank (2019). "Välkmaksesüsteem RT1". Eesti Pank. Vaadatud 27. aprillil 2022. Villu Känd (2020). "Eesti Panga 2019. aasta aruanne" (PDF). Eesti Pank. Vaadatud 27. aprillil 2022. BNS (8. detsember 2021). "Ööl vastu reedet ei liigu pankadevahelised välkmaksed". Postimees. Vaadatud 27. aprillil 2022. Teave välkmaksesüsteemi kohta Eesti Panga kodulehel EBA Clearing koduleht
Pinnaviimistlusketas

Pinnaviimistlusketas on lihvketas, mis on ette nähtud pinna puhastamiseks, laki või värvikihi eemaldamiseks ja lihvimisjälgede eemaldamiseks.
Vanemsõdur

Vanemsõdur (ukraina keeles Старший солдат) on sõjaväeline auaste Ukraina relvajõududes ja rahvuskaardis. Ukraina sõjaväelised auastmed
Liide

"Liide" on mitmetähenduslik sõna. Liiteid kasutatakse masinaehituses detailide omavaheliseks ühendamiseks. Liited ehk afiksid on keeleteaduses seotud morfeemid, mida kasutatakse sõnatuletuseks ja sõnamuutmiseks. Liide (eesnimi), naisenimi ...
Tõnis Sahkai

Tõnis Sahkai (1944–2008) oli eesti animaator ja animafilmirežissöör. Tõnis Sahkai sündis Tallinnas ja elas koos ema ja vanema õega. Suved meeldis veeta Arukülas vanaisa juures. Sahkai õppis Tallinna 22. keskkoolis (praeguses Jakob Westholmi gümnaasiumis). Lõpuklassi jättis ta pooleli ja läks tööle Tallinna Kinomehaanika Tehasesse. Hiljem lõpetas Sahkai õhtukeskkooli. Aastatel 1962–1965 oli ta NSV Liidu armeeteenistuses Leedus. Sahkai esimene töökoht oli Tallinna Kinomehaanika Tehases. Pärast sõjaväest naasmist 1965. aastal asus ta tööle Eesti Telefilmi, kus ta töötas valgustajana viis aastat. Juhuslikult sattus samal ajal Eesti Telefilmi Sahkai lapsepõlvesõber ja töökaaslane Heiki Krimm, kes läks omakorda tööle Nukufilmi. Kui seal koht vabanes, kutsus Krimm ka Sahkai Nukufilmi tööle. Aeg Nukufilmi stuudios osutus Sahkai karjääris kõige pikemaks ja teguderohkeks, kus ta osales üle 50 filmi produktsioonis. Sealne kollektiiv ja töö sobis Sahkaile väga hästi, sest animaatori amet lubas tal olla loominguline – iga nuku jaoks tuli välja mõelda iseloomulik liikumisviis ja kehakeel. 1990. aastatel töötas ta erinevates produktsioonifirmades ja osales mängufilmide tootmises. Tõnis Sahkai abikaasa nimi on Ene, nende tütar on Heete Sahkai. Tütar on öelnud, et tema isale meeldis lugeda, filme vaadata, joonistada, kalal käia. Samuti tundis ta huvi vanade autode vastu, aga üle kõige armastas sõprade seltskonda. Tõnis Sahkai filmograafia EFIS Intervjuu Heete Sahkaiga, aprill 2022.
Õhusõiduki kütus

Õhusõiduki kütus on petrooleumil põhinev kütus, mida kasutatakse õhusõidukite mootorite toiteks. Põhiliselt on üldlennunduses kasutusel kaht tüüpi kütust: Jet-tüüpi kütus ja Avgas. Tallinna lennujaamas tangitakse lennukeid Jet A1 ja Avgas 100LL kütustega. Jet-tüüpi kütus on rafineeritud petrooleumi baasil läbipaistev või õlekollast värvi vedelkütus. Seda kasutatakse peamiselt turbiinmootorite toiteks. Allpool on välja toodud Jet-tüüpi kütuste levinumad tüübid. Jet A on põhiliselt kasutusel Ameerika Ühendriikides. See kütusetüüp on välja töötatud suurema tihedusega ning selle külmumis- ja leekpunkt on kõrgemad kui klassikalisel petrooleumil. Jet A1 on maailmas kõige levinum lennukikütus. Jet A1 külmumispunkt on madalam kui Jet A külmumispunkt (vastavalt –47° C ja –40° C), seega on A1 sobilik pikemateks varieeruva kliimaga lendudeks. Lisaks sisaldab seda tüüpi kütus staatilisust hajutavaid lisandeid (ingl static dissipater additives, SDAs), mis vähendavad liikumise käigus tekkivaid staatilisi laenguid. Olenemata Jet A ja Jet A1 erinevustest, kasutavad lennuoperaatorid mõlemat kütust vaheldumisi. Jet B on tsiviillennunduses põhiline alternatiiv Jet A, Jet A1 ja Avgasi tüüpi kütustele. Sellel kütusel on unikaalselt madal külmumistemperatuur, –76°C, mis muudab Jet B kasutamise tõhusaks ekstreemselt külmades kohtades. TS-1 ei ole nii levinud kui eelnevalt kirjeldatud kütused, kuid on populaarne näiteks Venemaal. TS-1 sobib samuti kasutamiseks külmades tingimustes. Militaarlennunduses kasutatavad JP kütused on Jet-tüüpi kütused, mis on vastavuses militaarlennunduse nõuetega. JP tuleb ingliskeelsest väljendist jet propellant. Levinuim JP kütus on JP-8. Nimi Avgas on tuletatud ingliskeelsest sõnaühendist aviation gasoline. Avgasi kasutatakse peamiselt väikestes kolbmootoritega lennukites, mida kasutatakse põhiliselt eralennunduses ja piloodikoolitustel. Avgas 100 on suure oktaaniarvuga standardne kütus kolbmootoritega õhusõidukitele. Sellel on suur pliisisaldus ning see on värvitud roheliseks. Avgas 100LL on väiksema pliisisaldusega vorm Avgas 100-st, mis on värvitud siniseks. "Kütus." Tallinna Lennujaam. https://www.tallinn-airport.ee/arikliendile/maapealsed-teenused/kutus/ (vaadatud 24.03.2022) "What Are the Different Types of Aviation Fuel?" National Aviation Academy. https://www.naa.edu/aviation-fuel/ (accessed 24.03.2022) "Do You Know the Different Types of Jet Fuel?" AmSpec. https://www.amspecgroup.com/types-of-jet-fuel/ (accessed 24.03.2022) Gabe Starosta, "The Air Force's Fuel Problem", Air Force Magazine, july. 2012 https://www.airforcemag.com/article/0712fuel/ (accessed 27.04.2022) "AVGAS." Shell. https://www.shell.com/business-customers/aviation/aviation-fuel/avgas.html (accessed 24.03.2022)
Üksik operatiivotstarbeline diviis (Venemaa)

Feliks Dzeržinski nimeline üksik operatiivotstarbeline diviis (vene keeles lühendatult Отдельная дивизия оперативного назначения) on Venemaa Rahvuskaardi väeüksus. Diviisi memoriaal 2014. aastal Diviisile pühendatud postmark
SOBR

SOBR (vene keeles Специальный отряд быстрого реагирования, lühendatult СОБР) on Venemaa Rahvuskaardi koosseisu kuuluvate kiirreageerimisüksuste üldnimetus. Ряд российских высокопоставленных офицеров из владимирского СОБР были убиты под Харьковом – СМИ (vaadatud: 28.04.2022)
Smedley Butler

Smedley Darlington Butler (30. juuli 1881 West Chester, Pennsylvania – 21. juuni 1940 Philadelphia, Pennsylvania) oli Ameerika Ühendriikide merejalaväelane ning kohalik politsei- ja tuletõrjejuht. Ta sündis mõjukas kveekerite perekonnas, kelle esivanemad olid elanud Ameerikas juba 17. sajandist. Pärast Hispaania-Ameerika sõja puhkemist ja enne oma 17. sünnipäeva lahkus Butler koolist ja astus USA armeesse. Ta osales Filipiini-Ameerika sõjas, Rusikavõitlejate mässu mahasurumises, Mehhiko revolutsioonis, esimeses maailmasõjas ja paljudes väiksemates relvakonfliktides. 1924–1925 anti tema juhtida Philadelphia politsei ja tuletõrje. Ta andis kaaluka panuse politseikorruptsiooni väljajuurimisse ja kuiva seaduse jõustamisse. Kui merejalaväe juhataja Wendell Cushing Neville 1930. aastal suri, siis kandideeris Butler sellele ametikohale. Tema avameelsete väljaütlemiste pärast jäeti ta aga kõrvale. Seejärel läks ta 1. oktoobril 1931 erru, olles selleks ajaks kõige kõrgemalt autasustatud merejalaväelane USA ajaloos. Muuhulgas oli ta üks vähestest meestest, kes on pälvinud USA kõrgeima sõjalise teenetemärgi (Medal of Honor) kaks korda. 1931. aastal nõustas ta Oregoni osariigi politseijõudude loomist. Seejärel võitles aga sõjaveteranide õiguste eest ning võttis sõna sõja ja sõjast kasu lõikamise vastu. 1935. aastal ilmus tema teos "War Is a Racket", milles ta kirjeldas ja kritiseeris USA sõjapidamise imperialistlikke motivatsioone. 1934. aasta tunnistas ta kongressi erikomitee ees ja aitas paljastada vandenõu, mille järgi plaanisid rikkad töösturid riigipööret ja fašistliku diktatuuri kehtestamist Ameerika Ühendriikides. Kedagi süüdi ei mõistetud ja tolleaegne ajakirjandus (mida suuresti kontrollisid samad töösturid) nimetas seda ulatuslikuks pettuseks, kuid ajaloolased on üldiselt seisukohal, et sellist riigipööret tõesti plaaniti. A Veteran's Warning | Smedley Butler YouTube
Protolüütiline teooria

Protolüütiline teooria (inglise keeles Brønsted-Lowry theory) on keemias kasutatav happe-aluse reaktsiooni teooria, mis ilmus 1923. aastal. Selle teooria pakkusid välja füsikokeemikud Johannes Nicolaus Brønsted Taanist ja Thomas Martin Lowry Inglismaalt ning see kannabki nende nime (Eestis on kasutusel nimetus "Protolüütiline teooria"). Nad väitsid, et iga ühend, mis suudab prootonid mis tahes muule ühendile üle kanda, on hape ning ühend, mis prootonit vastu võtab, on alus. Prooton on ühikulise positiivse elektrilaenguga tuumaosake. Seda tähistab sümbol H + {\displaystyle {\ce {H+}}} , kuna see moodustab vesinikuaatomi tuuma. Protolüütilise teooria välja kujunemisel kasutati Arrheniuse teooriat. Arrheniuse teoorias on happed defineeritud kui ained, mis dissotsieeruvad vesilahuses, moodustades vesinikioone ( H + {\displaystyle {\ce {H+}}} ), alused aga kui ained, mis dissotsieeruvad vesilahuses, moodustades hüdroksiidioonid ( OH − {\displaystyle {\ce {OH-}}} ). Protolüütilise teooria järgi happed ja alused on määratletud nii, kuidas nad üksteisega reageerivad. Definitsioon on väljendatud tasakaaluavaldisega ehk happed on molekulid või ioonid, mis teatud reaktsiooni käigus eemaldavad prootoneid. Selle teooria järgi liigituvad alusteks need ained, molekulid või ioonid, mis lisavad prootoneid. Happed ja alused on ühiselt tuntud kui protoliidid. Seega võib reaktsiooni happelise aine (nt vesinikkloriidhape) ja aluselise aine (nt ammoniaagi) vahel esitada võrrandiga HCL + NH 3 ↽ − − ⇀ NH 4 + + Cl − {\displaystyle {\ce {HCL + NH3 <=> NH4+ + Cl-}}} . Võrrandis on ammooniumioon ( NH 4 + {\displaystyle {\ce {NH4+}}} ) happekonjugaat aluselise ammoniaagiga ja kloriidion ( Cl − {\displaystyle {\ce {Cl-}}} ) on aluse konjugaat vesinikkloriidhappega. Protolüütiline teooria ei lähe kuidagi Arrheniuse teooriaga vastuollu, sest tegelikult protolüütiline teooria on Arrheniuse teooria üldistus. Prootoni annetamine happega on pöörduv protsess ning sellest tekkiv happejääk võib uuesti prootoniga kinnituda ja seega saada aluseks. Seetõttu iga hape, mis kaotab prootoni, konjugeeritakse alusega, millesse see läheb. Teooria kohaselt seisnevad kõik happe-aluse reaktsioonid prootoni pöörduvas ülekandmises happest alusele. Sellise protsessi tulemusena tekib paar uut osakest, millest üks on võimeline prootonit loovutama, teine aga vastu võtma. Seega on hape tasakaalus konjugeeritud alusega ja alus on tasakaalus konjugeeritud happega. Encyclopaedia Britannica. (1998). "Brønsted-Lowry theory". Chicago: Encyclopædia Britannica. Vaadatud 13.04.2022. Myers, R. (2003). "The basics of chemistry". Greenwood Publishing Group. Lk 157-161. Vaadatud 13.04.2022. Saar, M. (2018). "Hapete ja aluste protolüütiline teooria". Tallinn: Digiõppevaramu. Vaadatud 03.04.2022. Ezoteriker. "Põhilised keemilised valemid. Põhivalemid ülesannete lahendamiseks. Keemilise reaktsiooni kiirus". Peatükk 6.8. Hapete ja aluste protolüütiline teooria. Vaadatud 24.04.2022. Clark, J. (2002). "Theories of acids and bases". Vaadatud 13.04.2022. StudFiles. (2015). "Протолитическая теория кислот и оснований". Vaadatud 03.04.2022.
Lolita Lempicka

Lolita Lempicka (kodanikunimega Josiane Maryse Pividal; sündinud 14. augustil 1954. aastal Bordeaux's) on prantsuse moelooja ja lõhnastaja. https://www.lolitalempicka.com
Rahvaarst

Rahvaarst (ka maatark, Setumaal maanatark) on isik, kellel usutakse olevat erilised oskused, mis lubavad ravida nii inimesi kui ka koduloomi. Viimastel sajanditel Eestis tegutsenud rahvaravitsejad jätkasid muistsete läänemeresoome nõidade kõige olulisema põlise ülesande täitmist - ravimist. Nende ravivõtetes ühinesid vanad uskumused, kogemuslikud oskused ja rohud, maagilised võtted ning omaaegsed teadmised meditsiini kohta. Rahvaarstide nimetus lähtus peamiselt kasutatavatest ravivõtetest ja -vahenditest: lausuja, ka posija, kes arstis põhiliselt nõiasõnadega. soolapuhuja ka soolapuhkja , kes luges raviks kasutatavale soolale sõnad peale. veetegija, ka katsuja , kes ennustas ja arstis vee ning viina abil. (soone)tasuja, kes masseeris ehk tasus haigeid sooni (lihaseid-kõõluseid). kupumoor, ka kuppar, kes pani kuppe. tuusija ehk tundja oli rahvaarsti vana nimetus Põhja-Eestis. Rahvaravitsejad olid Eesti talurahva peamised ravitsejad 19. sajandini, mil aina enam alustasid tööd koolitatud arstid. kupupanemine soonetasumine Murdekaart. Väike murdesõnastik. Eesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 239 Murdekaart. Väike murdesõnastik. Murdekaart. Väike murdesõnastik. Murdekaart. Väike murdesõnastik. Murdekaart. Väike murdesõnastik. Murdekaart. Väike murdesõnastik. Marju Kõivupuu. Rahvaarstid Võrumaalt. Kirjastaja: Võru Instituut. 2000. Rahvaarstid. Marju Kõivupuu. Rahvaarstid. Folklore.ee. Rahvaarst Karl Lõbu.
Täppislähenemise tuledesüsteem

Täppislähenemise tuledesüsteem (inglise keeles precision approach path indicator (PAPI)) on abituled, mis aitavad piloodil maanduda lennurajale. Tavaliselt on tuled paigutatud nelja tuleribana, mis asub maandumisraja vasakul küljel. Täppislähenemise tuledesüsteem leiutati 1974. aastal Tony Smithi ja David Johnsoni poolt Inglismaal Royal Aircraft Establishmentis. Lisaks olid kaasatud teadusinsenerid täppislähenemise tuledesüsteemi arendamisse. Tony Smithil ja David Johnsonil võttis lisaks veel kaks aastat, et täiendada tuledesüsteemi. Täppislähenemise tuledesüsteemil on neli lampi, mis võivad olla punased või valged sõltudes lennuki maandumise nurgast. 1)      Kõik valged – lennuki maandumisnurk on liiga suur. 2)      Kolm valget ja üks punane – lennuki maandumisnurk on pisut suur. 3)      Kaks valget ja kaks punast – lennuki maandumisnurk on õige. 4)      Üks valge ja kolm punast – lennuki maandumisnurk on pisut väike. 5)      Kõik punased – lennuki maandumisnurk on liiga väike. Piloodid kasutavad meeldejätmiseks riime: 1)      WHITE on WHITE („valge valgel“) – "Check your height" („kontrolli oma kõrgust“) 2)      RED on WHITE („punane valgel“) – "You're all right" („kõik on korras“) 3)      RED on RED („punane punasel“) –  "You're dead" („oled surnud“) Kuid värvide kombinatsioonide tähendused võivad olla erinevad, sõltudes lennukite juhtruumi kõrgusest. Tänapäeval on enamus lennujaamades, nii väikestes kui ka suurtes, täppislähenemise tuledesüsteem. Tavaliselt paigaldatakse tuledesüsteem 3° maast, aga nurk oleneb lennujaama maastikust. Nüüdseks on enamus täppislähenemise tulede süsteemid LED lampidega, mis aitab näha halva ilmastikutingimustega. Täppislähenemise tuledesüsteemi on paigutatud paremale poole maandumisrajast või ka mõlemale poole. Tulevikus on plaanitud täppislähenemise tuledesüsteemi paigaldada päikesepaneele. Smith, AJ, and D Johnson. “The Precision Approach Path Indicator-PAPI.” ROYAL AIRCRAFT ESTABLISHMENT FARNBOROUGH (ENGLAND), 1976. Gibb, Randy, Rob Gray, and Lauren Scharff. Aviation Visual Perception: Research, Misperception and Mishaps. Routledge, 2016. Shah Rizal, Mohd Shaher. “Design and Development of Automation System for Precision Approach Path Indicator (PAPI) in Airfield Lighting/Shah Rizal Mohd Shaher.” PhD Thesis, University of Malaya, 2018. BLOUDÍČEK, Radim. “The Visual Glide Slope Indicator with LED Light Sources.” In Proceedings of the International Scientific Conference Modern Safety Technologies in Transportation. Košice: Perpetis, Sro, 25–30, 2013.
Pühajõe mäss

Pühajõe mäss oli aastal 1642 Urvaste kihelkonnas Osulas aset leidnud sündmus, mille käigus talupojad hävitasid Võhandu jõele ehitatud vesiveski. Võhandu jõele hakati Sõmerpalu mõisahärra ettevõtmisel ehitama veskit. Ehitusmeister oli tellitud Saksamaalt. Aga kohalikule rahvale see ei meeldinud. Nende jaoks oli jõgi püha ja teda ei tohtinud kuidagi tõkestada. Veski ehitati siiski valmis, kaugemalt toodud töölistega. Kuid siis algas enneolematu põud ja vili ikaldus täielikult. Maarahvas hakkas mässama ja lõhkus lõpuks veski maha. Asi oli selles, et jõgi oli kuidagi ühenduses piksega. Jõe tõkestamine pidi pikset pahandama. Piksele ohverdati härg, aga see ei aidanud. Alles siis, kui veskitamm lõhuti, hakkas äikesevihma sadama ja maa muutus jälle viljakandvaks. Need sündmused pälvisid laialdast vastukaja kohalike sakslaste hulgas, mistõttu Urvaste pastor Johann Gutslaff avaldas 1644. aastal raamatu, milles ta lükkas ümber vääruskumused Võhandu jõe pühaduse kohta. Selles raamatus leidub Erastvere "piksepapilt" Vihtla Jürgenilt pärinev lõunaeestikeelne "Pikse palve". 1974. aastal kirjutas Veljo Tormis selle teksti põhjal "Pikse litaania" meeskoorile ja suurele trummile. Neid sündmusi kajastab Aino Kallase proosaballaad "Püha jõe kättemaks". Johann Gutslaff, „Kurtzer Bericht vnd Unterricht Von der Falsch-heilig genandten Bäche in Lieffland Wöhhanda“, 1644. Aino Kallas, "Püha jõe kättemaks", 1931. Tõnn Sarv, Müüdi sünd. - "Looming" nr 1, 1987. Johannes Gutslaff: Kurtzer Bericht und Unterricht ueber die falsch-heilig genandten Baeche in Lieffland Woehhanda. – Kleio, 1997 nr 2, lk 9–15. Mässu mälestuskivi
Serhi Mõhhaltšuk

Serhi Mõhhaltšuk (1998 Velõki Prohhodõ, Harkivi oblast – 2019 Donetski oblast) oli Ukraina sõjaväelane. 2020 - Ukraina kangelane (postuumselt) УКАЗ ПРЕЗИДЕНТА УКРАЇНИ №111/2020. Присвоїти звання Герой України з удостоєнням ордена «Золота Зірка» МИХАЛЬЧУКУ Сергію Олександровичу — сержанту (посмертно), 25.03.2020
Ivan Bohun

Ivan Bohun (ukraina keeles Іван Богун; arvatavasti 1618 – 17. veebruar 1664) oli ukraina kasakate väejuht. 2018. aastal nimetati Ukraina Rahvuskaardi 8. üksik operatiivotstarbeline polk Ivan Bohuni nimeliseks. 2022. aastast alates tegutseb 1. üksik Ivan Bohuni nimeline eriotstarbeline brigaad. Ivan Bohuni mälestussammas Vinnõtsjas УКАЗ ПРЕЗИДЕНТА УКРАЇНИ №82/2018 Про присвоєння імені Івана Богуна 8 полку оперативного призначення Національної гвардії України, 1. Присвоїти ім'я Івана Богуна 8 полку оперативного призначення Національної гвардії України та надалі іменувати його – 8 полк оперативного призначення імені Івана Богуна Національної гвардії України, 24.03.2018. 04.04.2022 - місяць із дня створення нашої бригади.
Kutuzivka

Kutuzivka (ukraina keeles Кутузівка) on küla Ukraina Harkivi oblasti Harkivi rajoonis.
Blake Wheeler

Blake James Wheeler (sündinud 31. augustil 1986 Plymouthis Minnesotas) on USA jäähokimängija, kes mängib NHL-i klubis Winnipeg Jets ründajana paremäärel. Ta on klubi meeskonna kapten. Hooajal 2004/05 mängis ta United States Hockey League'i klubis Green Bay Gamblers. Aastatel 2005–2008 mängis ta Minnesota Ülikooli jäähokimeeskonnas. 2004. aastal valis Phoenix Coyotes ta NHL-i draft '​is viienda valikuna, kuid selle klubiga ta lepingut ei sõlminud. 2008. aasta juulis sõlmis ta lepingu NHL-i klubiga Boston Bruins. NHL-is debüteeris ta hooajal 2008–09 ning lõi 9. oktoobril 2008 mängus Colorado Avalanche'i vastu oma esimese värava NHL-is. Esimese kübaratriki tegi ta juba sama aasta 6. novembril mängus Toronto Maple Leafsi vastu. Debüüthooajal sai Whleer NHL-is kirja 21 väravat ja 24 väravasöötu. 2011. aasta veebruaris kaubeldi Wheeler Atlanta Thrashersi. Samal aastal kolis klubi Kanadasse ja võttis nimeks Winnipeg Jets. Hooajal 2011–12 tõusis Wheeler Jetsi kõige resultatiivsemaks mängijaks (17+47). Hooaja 2012–13 esimeses pooles toimunud NHL-i tööseisaku ajal mängis ta Saksamaa kõrgliiga klubis EHC München. 2013. aasta juulis pikendas ta Jetsiga lepingut kuue aasta võrra. 2016. aasta augustis määrati Wheeler Jetsi kapteniks. Hooaeg 2017–18 oli tema senise NHL-i karjääri kõige resultatiivsem (23+68) ning väravasöötude arvult jagas ta Philadelphia Flyersi mängija Claude Giroux'ga NHL-is esikohta. Samal hooajal valiti Wheeler Second All-Star Team '​i. Aastatel 2018 ja 2019 on ta valitud NHL-i tähtede mängule. 2018. aasta septembris pikendas ta Jetsiga lepingut viie aasta võrra. USA jäähokikoondise koosseisus osales Wheeler 2011. aasta maailmameistrivõistlustel ja 2014. aasta taliolümpiamängudel. https://www.eliteprospects.com/player/9215/blake-wheeler (vaadatud 28.4.2022) "Jets sign Blake Wheeler to a five-year contract extension". NHL.com. 4.9.2018. Vaadatud 28.4.2022 Blake Wheeler NHL.com lehel Blake Wheeler hockeydb.com lehel